ŠOVAKAR LAKRUĀ KUNDZE
Pērciet biļetes!
Steidzieties, draugi! Tās ķertin izķer.
Pēdējā iespēja ieraudzīt pasaulslaveno Lakruā kundzi!
Tikai stāvvietas uz pēdējo koncertu
Lakruā kundzes pasaules turnejā!
PIRMS 30 GADIEM
Kas tas par traci?
"Vēsts princesei Ubertai no karaļa."
Jūs esat Uberta?
Jā, no galvas līdz kājām.
Labi, labi.
"Dārgā Uberta, es esmu miris.
Esmu tavs vectēvocis trešajā pakāpē no manas ceturtās sievas puses,
kuru tu esi satikusi tikai trīs gadu vecumā tirgū,
tāpēc tu tagad esi karaliene.
Un tavs vīrs līdz ar to ir karalis.
Te būs pils atslēgas.
Lielā ķeras, tā vienkārši ātri jāpagriež.
Vēlu veiksmi! Karalis."
Es esmu karaliene!
Un tu esi karalis!
Par atslēgu bija taisnība.
Ātri jāpagriež, dārgais. Ātri jāpagriež.
Te kāds ir?
Nāciet šurp!
Visi šie ļaudis te ir manis dēļ?
Jā. Viņi nodrošinās jūsu panākumus.
Redzu, ka prātojat...
Kas jāzina, lai kļūtu par karalieni?
Tāpēc sāksim ar vienkāršāko
Kas jāzina, lai kļūtu par karalieni
Iepriekšējā dzīve Ar skubu jāaizmēž
Atpakaļceļa nav Tikai uz priekšu
Mēs palīdzēsim, cik spēsim Mēs parādīsim, kā
Kas jāzina, lai kļūtu par karalieni?
Kad jāplāno Stingra dienaskārtība
Jādara viss, lai kļūtu par karalieni
Jāizpilda visi karaliskie pienākumi
Jāpalielina izturība
-Šī dzīve neder vārgajiem -Darbs astoņas dienas nedēļā
Viljams un Obrija jūs ielūdz uz karalisko tējas pēcpusdienu.
-Uz ko? -Tur būs visi karaļi un karalienes.
-Man tiešām jābrauc? -Jābrauc!
Vajag stāju un grāciju
Un gaumi nevainojamu
Viņa ir iznesīga
Un patiesi attapīga
Esmu gan es neveikla. Saplēsu vēl vienu.
Tu laikam esi Uberta.
Es esmu Obrija. Mēs būsim labākās draudzenes.
Apbrīnoju tos, kas prot spēlēt uz tasītēm.
Tu esi tik laipna, bet es - lempīga.
Drīz arī tu pratīsi atstiept mazo pirkstiņu.
Mans Viljams cenšas pateikt, ka...
Kas jāzina, lai kļūtu par karalieni
Nevienā mācību grāmatā neatradīsi
-Tu jau esi karaliene -Vai tad?
-Protams! -Protams!
Viss, ko vajag Jau ir tevī pašā
Spožāk par sauli tas mirdz
Jūtu - daudz laba paveiksi tu
Viksomas karaliene ir klāt
-Viņa necieš trūkumus -Ne acu galā
Vienmēr uzmanības centrā
-Viņa neslēpj savu aizraušanos -Aizraušanos?
Mana aizraušanās, protams, ir suņi
Bet ne jau šādi tādi kranči
Tikai svarīgi Tīrasiņu eksemplāri
Kā es
Mana aizraušanās ir karaliski suņi
-Aizraušanās? -Neuztraucies.
Tu arī atradīsi īsto.
Mana karaliene, mums vēl ir daudz darāmā pirms kronēšanas.
Kronis gaida, mana karaliene
-Zodu augšā -Izslieties
Ar lepnu, staltu gaitu
Kā karalienei pieklājas
Kronēšanai jāizdodas
Jums jāpārtop par karalieni
Mazliet etiķetes Lai visiem žoklis atkaras
Un viņa galvastiesu augstāk paceļas
Viņa ir gatava.
Uzmanīgāk! To būvēja astoņas stundas!
Lūk, kas jāzina, lai būtu
-Karaliene! -Lūk, kas jāzina, lai būtu
Lūk, kas jāzina, lai būtu
Lūk, kas jāzina, lai būtu karaliene!
Ak vai
Ak kungs
Tik daudz briesmu
Kā lai kļūstu par to Par ko visi mani uzskata?
Ja tu redzētu to pašu, ko es
Tu viņus saprastu
Tu būsi karaliene
Viskaraliskākā
Man? Jāieņem vieta Kroņu padomē?
Tas ir šausmīgi.
Desmit karaļvalstis kopā dara labu un sargā cita citu.
Tieši tā.
-Viņš nevar iet manā vietā? -Es neesmu asinsradinieks, dārgā.
-Vai nevaru nogrūst to viņam? -Vari.
Tāpēc, ka man jāmeklē aizraušanās.
Diena izvērtās citādi, nekā biju gaidījis.
Ak šī Viksoma! Nocēlusi vislabāko aizraušanos.
Nedomāju vis.
Es zināju, ka tu kaut ko izdomāsi! Saki, ka esi izdomājusi.
Rūpes par pamestiem suņiem atstātu paliekošāku iespaidu.
Tātad jūsu aizraušanās būs "Glābiet suņus"?
Jā, un jums jāatrod vispiemērotākais reklāmas suns.
Šeit neviena reklāmas suņa nav.
Tikai klaiņojoši kranči, kas katru nedēļu jāķer no jauna.
Skaidrs, ka ar tādu attieksmi reklāmas suni nevar atrast!
Bēgšana no trešā būra!
Svied!
Es ņemšu... šo, to un to otru.
Šie trīs ir visnegantākie! Viņi jūs muļķo!
Tad viņiem ir izdevies. Atbrīvojiet viņus!
Kā tu viņus sauksi?
Šis, Tas un Tas Otrs.
Lieliski, Uberta.
Kāpēc man jāuzstājas Kroņu padomē?
Tas ir tavs svarīgais iznāciens.
Tikai nerādi nevienam, ka svīsti.
Šambergas karaliene Uberta un karalis Maksimiliāns.
Nāciet, lūdzu.
Karali Maksimiliān, tu šodien ieņem vietu Kroņu padomē.
Dodu vārdu uzrunai.
Pateicos, karali Sebastjan.
Es savukārt aicinu sievu teikt dažus vārdus.
Ja Sebastjans gribētu, lai runā viņa, tad būtu devis vārdu viņai.
Es grasījos teikt to pašu!
Vēlos jums pastāstīt par savu graušanos.
Gribēju teikt - par aizraušanos! Skaidrs, ka es neko negraužu.
Bet mani draugi gan. Mani draugi sunīši.
Viņi visu ko grauž.
Turies, Bertij.
Cik daudz cilvēka labāko draugu pašlaik guļ būros
vai klaiņo ielās neēduši un nemīlēti?
Jā, es runāju par negribētajiem suņiem.
Vai tad suņi nav karalienes Viksomas aizraušanās?
Viņai tas nepatiks.
Vai jūs negribētu šodien saņemt bēdīga un vientuļa suņa ķepiņu?
-Es piedalos! -Es arī.
Es arī atbalstu.
Bet kas notiks ar negribētajiem kaķiem? Nabaga mincīši...
-Glābiet suņus! -Bravo, Bertij!
"Glābiet suņus."
Tagad pievērsīsimies zagļiem, kas noplicina mūsu laukus un ganāmpulkus!
Visi šie zaglīgie barbari jānoķer un jāiesloga cietumā!
Edgaram taisnība. Uzcelsim vairāk cietumu, ja vajadzēs.
-Jā! Cietumā tos barbarus! -Barbarus?
Mans tēvs ir cēlies no šiem ļaudīm.
Nekad neesmu redzējis, ka viņš sēstos pie galda ar cirvi.
Labāk sauksim viņus īstajā vārdā:
izsalkuši ļaudis, kam vajag darbu.
Darbu? Kurš ņems darbā zagļus?
Muižnieki, kas labāk pieņem darbiniekus, nekā ceļ cietumus.
Tu ceri panākt vienošanos starp muižniekiem un zagļiem?
Varbūt ne, bet šī padome dara pasaulei daudz laba.
Vai mums nebūtu pienākums vismaz pacensties?
Piedāvāju sūtīt Maksimiliānu uz pārrunām ar viņiem.
Nē. Lai viņš cieš neveiksmi.
Es atbalstu priekšlikumu. Piecelieties tie, kas ir par.
Vairākums piekrīt.
-Man tas ļoti nepatīk. -Nekavēsimies.
Cik garšīga skaņa!
Nāc, puika! Nāc, nāc!
Nāc, puika! Nāc šurp.
Labs puika.
Tas nav suns.
Tikai mieru. Esmu viens, un man nav ieroča.
-Brālēn Maks? -Brālēn Pīter!
Esi kļuvis apaļīgāks. Labi izskaties.
Karalis Maksimiliāns?
Ei! Nevar tā bēguļot visu mūžu!
Taisnība. Viņš mūs redzēja un pazīst mani!
-Ko darīsim? -Es nāku ar padomes priekšlikumu.
-Atļausi? -Piedod.
Mēs varētu viņu nolaupīt un pieprasīt izpirkumu.
No padomes jūs neko nedabūsiet.
Bet sieva mani mīl un varbūt mazliet samaksās.
-Atdosim viņu pirātiem. -Labi, pirātiem.
Beidziet. Nopietni?
-Klusē! -Nāc!
Zināt, cik grūti
bija pierunāt padomi, lai ļauj aprunāties ar jums?
Viņi grib celt vairāk cietumu!
Tur jūs pavadīsiet atlikušo mūžu,
ja neuzklausīsiet mani.
Es domāju, ka varētu dabūt jums darbu.
Ne tikai jums, bet visiem tādiem kā jūs.
Tādus kā mēs neviens darbā neņem, Maks.
Ja nepamēģināsim, nezināsim.
Puiši, lūdzu!
Šoreiz jūs neizspruksiet!
-Lord Romberg! -Karali Maksimiliān?
Esi kļuvis apaļīgāks. Bet labi izskaties.
Visi šovakar izskatās ļoti labi.
Ko? Ko tev te vajag?
Nerunāšu aplinkus.
Šie vīri tevi vairs neapzags, ja dosi viņiem darbu.
Man jāpieņem darbā zagļi?
Jā. Viņus, protams, vajadzēs apmācīt.
Šis neatšķir gaili no suņa.
Ja tu piekritīsi, pārējie muižnieki sekos tavam paraugam.
Un zādzības beigsies.
Atnāciet no rīta.
Un es neesmu pieņēmies svarā ne par gramu.
Paldies, brālēn.
Makss...
-...nekaunība! -Maksu neesat redzējuši?
Lielo varoni?
Karali Maksimiliān.
Es neesmu tik lepns, lai neatzītu savas kļūdas.
Tev izdevās panākt vienošanos.
Varbūt paveicās.
Karaļa pirmais noteikums:
atzīsti savus nopelnus, citādi to izdarīs kāds cits.
Visi runā, ka tavi lielgabali ir labākie pasaulē.
Atzīstu, ka tā ir. Redzi, kā to dara?
"Trout en crout" ir pasakaina, vai ne?
Ko tu slēp no manis?
Es? Neko.
Karaliene Uberta arī izvēlējusies suņus.
"Dārgā Vilhelmīna,
tava dāvana par godu manai kronēšanai
ir vienreizīga."
Īpašs... sūtījums, jūsu augstība.
Karalienei Ubertai!
No karalienes Viksomas, patiesās suņu labdares.
Jūtos glaimota, ka esi nozagusi manu aizraušanos.
Tomēr esmu spiesta
izaicināt tevi uz suņu izstādi.
"Ar prieku piekrītu.
Un jau iepriekš atvainojos, ka uzvarēšu."
"Nav vajadzības atvainoties."
-"Patiesi?" -"Neraksti man vairs!"
-"Nerakstīšu." -"Labi!"
"Izcili! P. S.
Kas ir suņu izstāde?"
-Pīles ir nolaidušās. -Jā!
Pirmā karaliene tūliņ baudīs pirmo kumosu.
-Garšo? -Neko labāku neesmu ēdusi.
-Viņai garšo! -Jā!
-Ak Obrij. -Pagaidiet!
Šķiet, esmu nokodusi lielāku kumosu, nekā spēju norīt.
Viņai nepatīk pēcgarša.
Ko es zinu par suņu izstādēm?
Būs grūti sacensties ar Viksomas pūdeļiem.
-Tev vajadzēs palīdzību. -Kādu?
Brīnišķīgi kartupeļi.
Pirmo karalieni mulsina kartupeļi.
Jāpadomā.
Ak vai. Tie mulsina arī Otro karalieni.
Vajag gudru cilvēku, kurš iemāca viņiem darīt brīnumus.
Jā! Jāpierāda, ka mīlestību pelna ne tikai tīrasiņu būtnes.
Vēl suņi pareizi jābaro, lai tiem būtu spīdīgs kažoks.
Bietes izraisījušas Otrajai karalienei nātreni!
Kā lai baro suni...
Visum, lūdzu, sūti man palīdzību!
Sakiet, lūdzu, ko es varu darīt!
Paldies, Visum!
Tas ir karaļa galda cienīgs šķiņķis.
Un, protams, karalienes.
Tevi es pabarošu vēlāk! Tiš!
Rokā esi! Saņem!
Pagaidiet! Jūs... Nē! Nē!
Zagļi!
Bertij, ķeza ar Ko, Kam un Kaut Ko.
-Ar Šo, To un To Otru? -Jā, ar viņiem.
Man šķiet, jums abiem rādās.
Es izdomāju, ka suns slidinās uz tītariem?
Kurš tad saplosīja manas bikses driskās?
-Redzat? -Viņi izliekas!
Nē!
Iekritāt!
Medusmēnesis beidzies. Jums būs skolotājs.
Deviņi, deviņi, līkā svītriņa, divi pārnes...
Šis plus tas, plus pī kvadrātā...
Sveika, hipotenūza!
Uz konsultāciju jāpierakstās.
Es teicu, ka...
Mūžizglītības nodaļa ir gaitenī tālāk uz priekšu.
Kā, lūdzu?
Labi, es parādīšu...
-Beidzot esmu pievērsusi uzmanību? -Ko...
Berta! Šambergas jaunā karaliene! Ļoti patīkami.
Doktors Baltazars Rodžerss.
Profesors, zinātnieks un ģēnijs.
Kas man jādara, lai jūs pamestu šo vienmuļo auditoriju
un pievērstos aizraujošākajam projektam pasaulē?
Mans darbs nav vienmuļš!
Jums būs vairāk naudas, nekā vajag.
Lai gan reizēm tas kļūst apnicīgs.
Kas tas par projektu?
Jums jāpierāda neticīgajai pasaulei,
ka, par spīti visām grūtībām un valdošajiem priekšstatiem,
klaiņojoši suņi var būt tikpat spoži...
Nē, vēl labāki nekā tīrasiņu suņi.
Es būšu suņu dresētājs?
Skaidrs. Jums trūkst šim darbam vajadzīgo iemaņu.
Nē, nē, vienu nanosekundīti.
Nē, nē. Es redzu, ka jums trūkst iztēles-svītriņa-izturības.
Iztēle-Svītriņa-Izturība ir mans otrs vārds! Vecāki svārstījās.
-Un tomēr... -Es piekrītu!
Te būs līgums.
Pieminiet manus vārdus, šie suņi dejos baletu un risinās algebru,
kad būšu ticis ar viņiem galā.
Man sāk parādīties karalienei vajadzīgā prasme panākt savu.
Jā, viņa ir barvede, bet tas mainīsies.
Paldies.
Mācības sāksies rīt precīzi septiņos!
Paldies, ka atbalstījāt manu priekšlikumu, kroņa biedri.
Ziņošu komitejai, ka varam turpināt.
Šodien esam beiguši.
Vēl tikai pēdējais dienaskārtības punkts.
Mani krietnie draugi, es atkāpjos no padomes priekšsēdētāja amata.
Bet man ir tiesības
nosaukt nākamo padomes priekšsēdētāju.
Un es to darīšu.
Ko?
Viņš tikko ieņēma vietu padomē!
Darba stāžam padomē nekad nav bijusi izšķiroša nozīme.
Ko?
Es gaidu jūsu atbalstu šai kandidatūrai.
Atvēlēšu šo godu Maksimiliāna krietnajam draugam.
Tad es atbalstu karaļa Maksimiliāna nominēšanu!
Vai tev atrastos brīvs brīdis, lai uzgleznotu karalieni?
Jā. Jā, labprāt.
Acumirkli.
Ļoti atvainojos.
Saņemies. Iekārtojies ērti.
Magnus, es gribētu redzēt sevi leģendārā pozā.
Kā klasisku dievieti.
Vai kā tīģerieni!
Kura tev patīk vislabāk?
Nu...
Es zinu vēl vienu.
Es Visuma centr...
Lieliski.
IELŪGUMS KARALISKĀ SUŅU IZSTĀDE
Stāja un daile Karaliskajā suņu izstādē
Iznesība un pienākums Karaliskajā suņu izstādē
IZNESĪBA UN DAILE
Skaidrs ideāls Nevainojama forma
Neapšaubāmi labākie Augstākās atzīmes!
Tiem kašķainajiem krančiem nav izredžu
Pirmajā brīdī tā tiešām izskatās
Bet skatieties, kā tie izpilda komandas
Majestātiskajā, Karaliskajā suņu izstādē
PRĀTA SPĒJAS
-Prāta asums un ātrums -Karaliskajā suņu izstādē
Viltība un alkatība Karaliskajā suņu izstādē
Nenovērsiet skatienu Ne sekundi
Viņi pastāvīgi blēdās
Lomas strauji mainās.
TĪRASIŅU SUŅI - KRANČI
-Blēdīgajā, nekrietnajā -Negodīgajā
Karaliskajā suņu izstādē
PĒDĒJAIS SKRĒJIENS
Ātrums un viltība
Karaliskajā suņu izstādē
Grācija skrējienā
Karaliskajā suņu izstādē
Viņi ir neapturami
Triki neiespējami
Iedzinēji vēl izraus uzvaras kaulu
Čempioni un varoņi Karaliskajā suņu izstādē
Maina visus priekšstatus Karaliskajā suņu izstādē
Uzvarēt nav tik vienkārši
Ar labu izskatu vien nepietiek
Un mani sunīši to pierādīja
Karaliskajā, karojošajā, kārajā, Krāšņajā, karstajā, košajā
Karaliskajā suņu izstādē
KRANČI ČEMPIONI!
Jums tiek pēdējais.
Vai, cik mīlīgs. Kā viņu sauc?
H-56.
Cik neglīts vārds! Varbūt sauksim viņu par Čārliju?
"Čārlijs."
Ejiet! Vācieties prom!
Visi suņi ir prom!
Nekas. Gan mēs kādu atradīsim.
Vispār...
es pataupīju labākos beigām.
Bet viņiem jādzīvo kopā.
Tu rīkojies pareizi, Bertij.
-Tu tiešām tā domā? -Jā.
Un tava aizraušanās aizrāva pārējos.
Nemaz nebrīnos.
Tāpēc, ka tu būsi...
Tāpēc, ka tu būsi...?
Viskaraliskākā karaliene.
Saki, ka ilgosies pēc viņiem tāpat kā es.
Pēc Šeit, Tagad un Kaut Kad?
Protams.
Es viņus mīlu!
Viņai tie patīk!
-Es izskatos... -Skaista.
Brīnišķīgi, Magnus.
Paldies, Jūsu Majestāte.
Vai karalim tagad atradīsies laiks, lai pozētu savam portretam?
Nē.
Tu atstāsi mani tur augšā...
pavisam vienu?
Uz mani tas neiedarbojas.
Mēs ar karali Maksimiliānu vēlamies paziņot par jaunumiem.
Es drīz atteikšos no korsetes!
Krāsnī briest kanēļmaizīte.
Tiešām? Mazs ķirb...
Attopieties, ļaudis! Man būs bērniņš!
Tu varētu izvēlēties vārdu princesei,
bet es - princim, ko?
Piekrītu, ja tu izvēlēsies vārdu Zigfrīds.
Protams. Ja tu izvēlēsies vārdu Berta.
Sarunāts.
Mūsu tauta šķiet priecīga.
Kāpēc gan ne?
Es zinu, cik ilgi jūs ar Viljamu esat gaidījuši bērniņu, dārgā Obrij,
tāpēc es ļoti bēdātos, ja mans prieks ir sagādājis tev sirdssāpes.
Tāpēc, ka tu esi mans paraugs, mana labākā draudzene,
mana ziemeļu zvaigzne.
"Mīļā Uberta."
Tavs prieks ir arī mans prieks.
Ilgojos paņemt rokās tavu bērniņu un lai viņš vai viņa
visu mūžu mani sauc par O tanti.
Mīļā, mīļā Obrija.
Labi, Derek, tēmē uz mani, cik labi proti.
Tiklīdz palaidīsi vaļā, saki: "Aiziet!"
Tas šķiet bīstami.
Es nesavainošos. Šo spēli sauc "Noķer un šauj".
Tā ir pielāgota bērniem.
Es tomēr pajautāšu mammai.
Nē, nē, nē.
Redzi, Derek,
"Noķer un šauj" ir karaļu un prinču spēle.
Ja iejauksi karalieni... Nu, tu pats zini.
Viņa satrauksies?
Nu... jā.
Tikai mēs, vīri?
-Tātad, kad laidīsi vaļā... -Jākliedz: "Aiziet!"
Tu saprati.
Aiziet!
-Es tevi savainoju? -Nē, nē, nē. Nesavainoji.
Tikai negaidīju, ka tu šausi kā meistars.
Brīdini savlaicīgi.
Aiziet!
Daudz savlaicīgāk.
-Aiziet! -Savlaicīgāk.
Aiziet!
Vai tikai tas nav Iztēle-Svītriņa-Izturība Rodžerss?
Jūs tomēr atbraucāt.
Jūs atsūtījāt pakaļ karieti un ar naudu piebāztu aploksni.
Man atkal vajag jūsu pakalpojumus.
Mēģināšu uzminēt. Gribat, lai dresēju jūsu neapķērīgo zelta zivtiņu?
Nē, nē.
Tikai jūsu nākamo karali.
Es?
Man jāveido nākamais troņmantnieks?
Nepārsteigsimies, vecozēn. Es tik un tā esmu viņa mamma.
Es saku jā. Jā. Tūkstoškārt jā!
Jā, starp citu, turpmāk jūs būsiet lords.
Lords Rodžerss.
Ak mūžs.
Karali Maksimiliān,
man padomei ziņojams kas steidzams.
Lūdzu.
Draugi, esmu saņēmis ticamas ziņas.
Pirāti atkal gatavojas uzbrukt mūsu tirdzniecības kuģiem.
Skaisti! Kad nav zagļi, tad ir pirāti!
Uzbruksim viņiem ar Ivana lielgabaliem. Šodien pat!
Piekrītu, satraucoši jaunumi, karali Edgar.
Bet vai tas ir prātīgi, draugi?
Tu gribi vienoties arī ar pirātiem?
Es domāju tieši to pašu.
Karalis Maksimiliāns noteikti zina, ka mēs nevedam pārrunas ar pirātiem.
Domā? Ko zemnieka dēls var zināt par padomes darbību?
Jā, zemnieka dēls.
Ticiet man, karali Edgar,
es lieliski zinu par otrā gada līgumu,
piektā gada nolīgumu un devītā gada kompromisu.
Pirāti tos visus pārkāpa un ne reizi neturēja vārdu.
-Un tomēr... -Tūliņ būs.
...mums jācenšas vēlreiz.
Saprotu, ka vēlies rīkoties taisnīgi, Maksimiliān,
bet šoreiz es piekrītu karalim Edgaram.
Vispirms dosim triecienu!
-Es nepiekrītu. -Draugi, nepieņemsim sasteigtu lēmumu.
Atvēsināsim sakarsušās galvas, izpētīsim
un balsosim no rīta.
-Es atbalstu šo priekšlikumu. -Es arī.
Ko teiksi, draugs?
Tev ir daži atbalstītāji. Ļauj man šovakar pastrādāt.
Varbūt rīt iegūsim vajadzīgās balsis.
Ko?
Cik ilgi mēs viņu gaidīsim? Balsosim!
Ostas kapteinis Flemings lūdz audienci.
Ceru, ka tas ir svarīgi.
Gribēju darīt zināmu, ka karaļa Maksimiliāna kuģis...
ir devies jūrā.
Devies jūrā? Kad?
Ap pusnakti, augstība.
-Un tu to paziņo tikai tagad? -Nu, es...
-Pirāti! -Pie lielgabaliem!
Šaujiet, kad esat gatavi!
Tas bija tikai brīdinājums?
Vai svinības.
Domā, ka viņi sagūstījuši Maksu?
Nē.
Tas ir Maksa karogs.
Neviens nevarēja izdzīvot.
Maksa dienasgrāmata.
"Es no visas sirds ticu, ka spēšu pārliecināt pirātus.
Nevaru gaidīt padomes lēmumu un riskēt ar noraidījumu.
Es redzu, ka viņu kuģi tuvojas."
-Dod. -Nē!
Mums tā jāpaglabā.
Labi, bet, kamēr vien es būšu dzīvs, neviens nedrīkst to redzēt.
Kāpēc, Maks? Kāpēc?
Mana nabaga Uberta.
Kāpēc?
Viens kļūmīgs solis nedrīkstētu aptraipīt Maksa labo slavu.
Mēs ar karali Ivanu vienojāmies,
ka Maksa dienasgrāmata tiks paslēpta.
Kāpēc viņš tā darīja?
Esmu pazinis daudz labu karaļu,
bet Makss bija vislabākais.
Šķiet, viņš domāja, ka tā ir pareizi.
Es nespēju tā dzīvot.
Viņš vienīgais man ticēja.
Es nevaru būt karaliene bez sava karaļa.
Kā jūs nesaprotat, Uberta? Jums ir jādzīvo.
Jums jākļūst par tādu karalieni, kādu viņš jūs redzēja.
Es nekur nevaru atrast tēti.
Vai tev nav jāēd vakariņas, jaunekli?
-Jau paēdīju. -Skaidrs.
Paspēlēsim "Noķer un šauj", līdz es atradīšu tēti?
Jā, jaunais princi.
Es spēlēšu "Noķer un šauj" ar tevi visu atlikušo mūžu.
Pietiks, ja paspēlēsim šodien.
Izsaku līdzjūtību, karaliene Uberta.
Paldies, Ivan. Makss tevi cienīja.
Un es cienīju viņu. Viņš bija labāks par mani.
Tāpēc man ir sāpīgi tev to teikt, bet esmu iecelts par viņa pēcteci.
Tev veiksies labi.
Es justos drošāk, ja tu iestātos padomē.
Tu būsi karaliene viskaraliskākā
Es nevaru iestāties padomē, dārgais Ivan.
Man jāvada karaļvalsts, jāaudzina karalis
un jākļūst par karalieni.
PĒC GADA
Ceru, ka man nekad nebūs bērnu.
Nu, es...
Jā, es arī.
Es zinu, ka tev piedzims dēls.
Viņi ar Dereku būs labākie draugi.
Tu tik laipni rūpējies par mani.
-Tu svīsti. -Es zinu.
Mans tētis teica: "Neviens nedrīkst redzēt, ka tu svīsti."
-Beidzot. -Beidzot.
Mans pareģojums nepiepildījās.
-Meitene? -Baigā neraža.
Tava tauta gaida, kad iepazīstināsi ar...
Odetu.
Ar Odetu.
Man šķiet, ka tu viņiem patīc. Un kāpēc gan ne?
Vai ir redzēts vēl daiļāks bērniņš?
Bet tev, jaunais Derek, es teikšu,
ka meitenes nav tik sliktas, kā tu domā.
-Ak, Viljam. -Nē. Nē!
Obrij! Nē!
Mana dārgā Obrija!
Nabadziņš. Nav ēdis vairākas dienas.
Lūdz atsaukt karalieni Ubertu.
Labi, Bromlij. Tiklīdz izšausi, saki: "Aiziet!"
Paldies, ka ieradāties, jūsu augstība.
Mans mīļais Viljam...
Tiklīdz aizveru acis,
redzu sevi mazā laiviņā,
un no krasta nav ne vēsts.
Es esmu jūrā, Bertij, gluži viens.
Ak, Viljam.
Aizver acis un paskaties vēlreiz.
Mēs tagad esam vienā laivā.
Mūsu karaļvalstu un bērnu dēļ
mums jāturpina airēt.
Jā.
Lai priekškars veras Lai visi brīnās
PĒC 25 GADIEM
Lai visu acu priekšā
Priekškars veras
Lai priekškars veras Lai visi brīnās
Lai priekškars veras Lai jaunu lapu šķiram
Lai priekškars veras
Skatuve pieder tev!
Lieliski, Uberta!
Gribēju teikt, Lakruā kundze.
Klausieties, kādi aplausi. Visskaistākā skaņa zemes virsū!
Paldies.
Jūs esat tik, tik laipni.
Viss, Rodžers. Es atkāpjos no karalienes pienākumiem.
-Atkāpjos, vai dzirdat? -Bet...
Es arī jūs mīlu.
-Lai tronis tiek Derekam un Odetai. -Bet...
Es gribu aplausus!
Bet atkāpties no karalienes pienākumiem?
Kāpēc, Uberta? Kāpēc?
Es laikam saprotu.
-Lakruā kundze! -Lakruā aizbrauc, kundze.
Netuvojieties, lūdzu. Atbrīvojiet vietu.
Nē, viņu palaidiet, Rodžers.
Izskatās, ka Lakruā atvēlēs jums...
Kā karaliene vēlos pateikties par jūsu priekšnesumu.
Un vēl gribu teikt,
ka esmu jūsu kvēlākā pielūdzēja!
Kad jūs dziedājāt "Neviens mani neizrīkos",
šķita, ka jūs to dziedat tieši man!
Draudzene apgalvo, ka viņa ir jūsu kvēlākā pielūdzēja. Nē! Tā esmu es!
Parakstīsieties uz manas rokas? Tā ir noturīgā tinte, bet man vienalga.
Jo es vēlos atcerēties šo brīdi uz mūžīgiem laikiem!
Vai dieniņ! Esat par to pārliecināta?
Paldies. Pald...
UBERTA
Bija patīkami satikt savu kvēlāko pielūdzēju.
Nē!
-Karalis? -Karaliene?
Par ko jūs tā brīnāties? Jūs zinājāt, ka reiz tas notiks.
Nu, jā, bet mēs domājām, ka tas būs kaut kad vēlāk.
Saproti? Ne tagad.
Jā, ne tagad, bet, kad, nu zini... vēlāk, kad tu būsi...
Mirusi.
Negribu līdz tam gaidīt.
Man jādzied dziesmas, jāielīksmo sirdis un jāuzklausa aplausi!
Bet pirms tam
mans pēdējais darbs karalienes amatā būs jūsu kronēšana.
Tā būs visu laiku neaizmirstamākā kronēšana!
Vispār, māt, varbūt tu neiebilstu, ja tā būtu maza...
Ko?
-Vai vidēja... -Vai liela.
Diezgan liela.
Varbūt visu laiku neaizmirstamākā kronēšana.
Sākšu gatavoties tūliņ pat.
Mamma nav zaudējusi ķērienu.
Mana karaliene.
Mans karali.
Šī ir "ze" diena, kad es ievākšos "ze" pilī.
Ardievu, neērtā ūdensrozes lapa!
Ardievu, mušas visās ēdienreizēs!
Ardievu, dzīve bez drānām, jo es laikam esmu dzīvnieks!
Ardievu!
Piedod, Žan Bob. Dereks un Odeta saņēmuši paaugstinājumu, bet mēs paliekam.
Bet es esmu "ze" topošās karalienes "ze" personīgā varde!
Man būtu vismaz jāsaņem smalks tituls un bikšu pāris.
Es varētu tevi saukt par Bikšu hercogu.
-Ha-ha-ha. -Beidz, Džeibī.
Mēs vismaz būsim visi kopā.
Jā, labi, jums taisnība.
Sagaidiet mani, pēļi, smalkmaizītes un mazītiņais smoking!
Vai necils tulpju audzētājs
drīkst pasniegt princesei ziedus?
Drīkst.
Aprunāsimies.
Tu gribi, lai mēs kronējam mammu un tēti?
Tev ir kāds labāks padomā?
Vai tad nav jābūt slavenam?
Karaliskam vai kaut kā tā?
Priecājos, ka pajautāji.
Jaunais Lūkas, par tavu ziedošanos un kalpošanu karaļvalstij
tevi no šā brīža uz mūžīgiem laikiem sauks
par princi Lūkasu.
Ko? Tiešām?
Brīvi.
Šķiet, pirmīt atradu jūs...
šādi.
Ja mani šajā rajonā pamanīs, es tādu kaunu nemūžam nepārdzīvošu!
Manis te nav.
Labi.
Ja kādam izstāstīsi, ka es te biju,
izraidīšu tevi uz...
Kur varētu būt vēl sliktāk nekā šeit?
Novērsies, citādi zaudēsi tos pašus dažus atlikušos zobus!
Ko vēlaties? Sirdi? Kuģi jūrā?
Ne vienu, ne otru. Es gribu tikt vaļā no šī.
Pilnīgi saprotu. Kas jūs tā aplaimoja?
Jukusi sieviete. Redzi, viņas suņi uzveica manus suņus.
Bet ar to nepietika. Nē!
Viņa izlikās par slavenu dziedātāju!
Kad piegāju pārāk tuvu, viņa parakstījās uz manas rokas ar noturīgo tinti.
Un tad noņēma savu seju!
Izklausās pavisam jukusi.
Pie darba! Izdzēs to! Tūlīt pat!
Veicīgāk! Ja nu mani kāds ierauga? Cik laika tas aizņems?
-Gatavs! -Tik ātri?
Tu šovakar apburoši izskaties.
Paldies.
Staipīgās pils bikses!
Nāku!
Skaistas bikses.
-Viss kārtībā? -Paldies.
Mana dārgā Odeta, lai tev būtu panākumi...
Katrai karalienei jāzina daži noteikumi
Lai karaļvalsts augtu
Panākumu noslēpums šāds Jāprot no mazumiņa iegūt daudz
Tas nodots no paaudzes paaudzē
Skaties! Kambarkungs, atkal raujaties vaiga sviedros?
Vai, karalien, šie jums nav jāredz.
Jūsu talantam ir jāmirdz jo spoži kronēšanas tērpos.
-Talantam? -Jā. Jūs esat vislabākais.
-Visās modes lietās. -Vai dieniņ.
Jā, jums piemīt viss, lai šī kronēšana izdotos.
-Nu, varbūt, ja sāktu tūliņ... -Pirmais noteikums.
Kad zivs ir uz āķa Neļauj tai norauties
Skaties, lai viss tiek novests līdz galam
Kāds varbūt pretosies Bet tu pieklājīgi neatlaidies
Un viņi saņems necerētas balvas
Ferdinand!
Goda maltītē Pie lielā galda
Es piedāvāju
Deviņus ēdienus
Brīnišķīgi
Jā, cienījami Gandrīz tas, ko domāju
Desmit ēdienu?
-Un pēc tam? -Varbūt vienpadsmit?
Atstāšu to tavā ziņā
Pagaidiet, ja domas rosās Prāts ap ēdieniem grozās
Gan jau būs labi Atstāšu to tavā ziņā
Un lielajam finālam
Varētu būt... 15, 16, 17, 18 ēdienu...
-Divdesmit ēdienu? -Diezgan.
Otrais noteikums.
Ja iesēj vajadzības sēklu
Atkāpies un skaties, kā tā aug
Ideja, ko uzskata par savu tie
Ir auglis no sēklas, ko tu sēji
Odeta priecātos par peonijām Savā kāzu buķetē
Lieliska doma Bet tās vēl nezied
Pilnīgi pietiks ar tulpēm
Vai meklējāt austrumu zemēs?
Tur nevienu neatradu
Un austrumzemju ziemeļos?
Vispār, nē Bet varētu pameklēt citur
Trešais noteikums.
Pasaule ir pārsteigumu pilna
Ja tālāk par degungalu paveras
Skat, cik krāšņs skats!
Ar krāsu esat trāpījuši! Tieši tas, ko vajag!
Ceturtais noteikums ir vienkāršs
Bet svarīgi to ievērot
Atceries uzslavas netaupīt
Kad viņiem izdevies tev izdabāt
Manam arī ir slepens talants. Manam drīkst kronēšanā spēlēt klavieres?
Jauns noteikums. Ja kundzīte, kas runā kā alu cilvēks, prot spēlēt, lai!
Satriecoši! Nudien neaizmirstami!
Bet jūs noteikti varat vēl labāk.
Nesamierinies, līdz neiegūsti pašu labāko
Te derētu vēl viena mazmazītiņa idejiņa.
Izslēgts! Tas nav iespējams!
Kad viņi sasnieguši virsotni Atver durvis un izlaid brīvībā
Pēc tam es varētu pašķirt Sarkano jūru.
Ja viņi saka - stāt Tu saki - aiziet
Neturieties pretī, Rodžers Jums patīk grūtības, es zinu
Nē, nē, nē
Parādi viņiem, cik spoži Viņi spēj uzmirdzēt
Ar ko lai sāk? Man nav ne jausmas!
Tomēr jūs par to domājat, vai ne?
-Nē. -Domājat gan!
-Es īsti nezinu. -Atslēdziet prātu un atveriet durvis!
Skaties, kā viņi izpleš spārnus un lido
Es to izdarīšu! Bet kā?
Piektais noteikums: vienmēr atceries,
ka vislaimīgākie cilvēki ir tad, kad dara kaut ko diženu.
Ja ievērosi noteikumus šos Tie tevi nepievils
Atceries šīs piecas pērles Tās kronī labi iederas
Ja ievērosi noteikumus šos Būsi diženāka, nekā sapņot uzdrīksties
Kad izcilības ceļu ejam
Mēs lidināmies gaisā
Ej izcilības ceļu
Un tu lidināsies gaisā
Arlabunakti!
Kā tev gāja?
-Iedvesmojoši. -Lieliski.
Un varbūt arī mazliet uztraucoši.
-Tas gan nav lieliski. -Vairāk gan iedvesmojoši.
Labi.
Es tikai baidos, ka daži...
ka visi varbūt mazliet...
Stipri vilsies.
Kaut tu varētu man palīdzēt.
Visi stāsta, cik gudra tu biji
Kā valdīji ar maigu roku
Vai es kaut ko vēl nesaprotu?
Visas šīs nastas Visi šie uzdevumi
Vai tie ir par grūtu?
Vai tas ir par daudz prasīts?
-Sveika, mana dārgā! -Māt!
Varbūt es varēšu tev palīdzēt.
Ieraugi stāsta otru pusi
Sadzirdi citu pantu katrā dziesmā
Skatoties ar viņu acīm
Tu ieraudzīsi
Stāsta otru pusi
Māt, tā ir taisnība.
-Ieraugi stāsta otru pusi -Ieraugi stāsta otru pusi
Ir otra puse
-Sadzirdi citu pantu katrā dziesmā -Sadzirdi citu pantu katrā dziesmā
-Skatoties ar viņu acīm -Skatoties ar viņu acīm
-Tu ieraudzīsi -Tu ieraudzīsi
Stāstu
-Stāstu, kam ir -Stāstu, kam ir
-Otra puse -Otra puse
"Dārgā karaliene Viksoma, laipni ielūdzam
uz visneaizmirstamāko kronēšanu"?
Ak šī Uberta. Viņa uzskata, ka ir viskaraliskākā karaliene!
Ar saviem kašķainajiem krančiem un nevainojamo balsi,
un noturīgās tintes autogrāfu.
Autogrāfs!
"Visneaizmirstamākā kronēšana..."
nudien.
Pēdējās 12 stundas, un laiks rit. Kustamies!
Bišu māte sacēlusi kājās visu stropu.
Aizraujoši. Ejam!
-Kambarkungs? -Jā. Vai nav brīnišķīgi?
Nudien.
-Peonijas? -Tās atveda tieši laikā.
Jā. No rietumzemju dienvidiem.
Man šķita, ka neizdosies.
Bet te nu tas ir - 20. ēdiens!
Draugi, to, ko mēs šeit šovakar paveiksim, atcerēsies daudzas paaudzes.
Jā!
Mūsu mazbērnu mazbērni stāstīs
par mūsu ievērojamo sasniegumu!
Vislaimīgākie cilvēki ir tad, kad dara kaut ko diženu.
Drīkstu parādīt jūsu kronēšanas tērpu?
Kambarkungs, man nekas tāds pat prātā neienāca.
Man arī.
Un jūs lidināties gaisā!
Stāsta otra puse. Paldies, māt.
Tas ir drausmīgs. Es viņu ņemšu.
Nē. Esam to rezervējuši kādam pazīstamam zemniekam.
Tad atrezervējiet. Tagad tas ir mans.
Jūs taču būsiet pret to jauka, vai ne?
Jauka? Pret tādu kranci?
Karalienei Ubertai neviens nav krancis. Viņi visi ir labi suņi.
Es gribu visus jūsu suņus. Tūliņ pat!
Ne mūzikas, ne troņu? Vari iedomāties?
-Diezgan īpatnēji. -Ko tu gaidīji?
Tā taču ir Uberta.
Kur tu biji?
Gaiss tīrs. Pirmais sargs izsauc otro sargu. Ziņo!
Te otrais sargs, gaiss tīrs.
Sapratu. Trešais sargs?
Trešais sargs?
Žan Bob!
Kur tā varde palikusi?
Ja gribam būt pilnīgi godīgi, esmu pārsteidzis pats sevi.
Vīri, vietās! Saulrietā jāsākas izrādei.
Sagatavojiet ratus, draugi.
Saulriets pēc desmit,
deviņām, astoņām,
septiņām, sešām, piecām, četrām, trīs, divām,
vienas, un aiziet!
Es kavēju!
Otrais un trešais sargs, klaiņojoša karaliska persona.
Tiekamies pagrabā.
Piedodiet, kundze, bet šeit nedrīkst nākt.
Jūs mani aizkavēsiet?
Putns, bruņurupucis un krupis?
Es esmu pils varde!
Turklāt man ir "ze" staipīgās pils bikses.
Man arī ir daži darbarīki.
Jūs saplēsāt manas pils bikses!
Vismaz "ze" troksnis ir apklusis.
Es kaut ko nokavēju?
Nabadzīte. Kas viņai kaiš?
Tas būtu cietsirdīgi, ja karalieni Ubertu atcerētos tikai pēc šī notikuma.
Jo šī diena ir tikai viens mirklis lielajā stāstā.
Stāstā par sievieti, kas pazina īstu mīlestību
un pārcieta tās zaudēšanu.
Viņas cēlsirdība un laipnība mirdzēja kā zvaigzne.
Viņas tālredzība ir paraugs mums visiem.
Jā, viņas dzīve bija traģiska,
bet viņa pratusi to pārvērst priekā.
Mīlestības...
dāsnuma...
palīdzības priekā.
Viņai pietika spēka nezaudēt pašcieņu
un drosmes cīnīties.
Viņa prata valdzinoši smieties.
Un viņai bija talants vadīt.
Un pazemība liekt ceļus.
Jā, šis ir tikai viens mirklis,
bet šī dzīve mirdzēs mūžam.
Viņa ir Uberta,
viskaraliskākā karaliene.
Paldies, Odeta.
Bet tieši tu, nevis es, esi īstā viskaraliskākā karaliene.
Iepazīstinu jūs ar karali Dereku un karalieni Odetu,
īsto viskaraliskāko karalieni.
Sargās!
LAI DZĪVO DEREKS UN ODETA!
Jūsu augstība, jūs vēlas satikt kāds kungs.
Magnus.
Priecājos tevi redzēt.
Vēlos jums ko uzdāvināt, dārgā karaliene.
Skaistāku darbu neesmu redzējusi.
Mans dārgais Makss.
Man tevis tik ļoti trūkst.
Derek, šis ir Magnuss.
Gleznotājs, kuru tēvs izglāba.
Jā.
Tu esi līdzīgs viņam.
Mans tēvs?
Cik nu es viņu atceros.
Tu esi labi atcerējies.
Viņš bija tieši tāds.
Man jādodas.
Magnus, drīkstu parādīt mūsu jaunākos portretus?
Vispirms mana māte un tagad tavs tēvs.
Viņi abi pie mums atgriezušies.
Jā.
Es viņu gandrīz neatceros. Tikai atsevišķus mirkļus.
"Noķer un šauj" ir karaļu un prinču spēle.
Bet es skaidri atceros, ka viņš mani mīlēja.
Man žēl, ka nokavēju Dereka un Odetas kronēšanu.
Pēc tik daudziem gadiem
Šambergā ir jauns karalis un karaliene.
Vai karalis Dereks zina?
Nē, viņš neko nezina.
...TURPINĀJUMS SEKOS
Subtitrus tulkoja: Dace Andžāne